[{"text_idx": "#000002", "text": "Ond er gwaetha'r anaf fe lwyddodd i gwblhau her arbennig yn ddiweddar. A hithau'n troi'n 60 ym mis Ebrill 2022 roedd Rhian eisiau cyrraedd copa 60 bryn, ac ambell fynydd, cyn ei phen-blwydd, gan orffen gyda'r Wyddfa."}, {"text_idx": "#000011", "text": "Felly, beth wnaeth i Rhian benderfynu gwneud yr her yma? \"Nes i gychwyn cerdded, fel amryw o bobl eraill, yn ystod y cyfnod clo cyntaf llynedd. Yn ystod yr haf mi es i fyny i ben Mynydd Mawr ac yna Moel Eilio."}, {"text_idx": "#000013", "text": "\"Dwi'n lwcus o fyw mewn ardal lle mae llawer o fryniau a mynyddoedd ac mi ddaeth yna syniad gwirion i mhen i - beth petawn i'n trio cyrraedd copa 60 ohonyn nhw cyn fy mhen-blwydd yn 60 yn Ebrill 2022, gan eu cofnodi mewn llunia.\""}, {"text_idx": "#000018", "text": "O'r holl fryniau a mynyddoedd i Rhian gerdded, ble oedd rhai o'r mannau mwyaf heriol? \"Dydw i ddim yn ffeindio yr un ohonyn nhw'n hawdd!"}, {"text_idx": "#000019", "text": "\"Mi 'nes i gychwyn ar draws Crib Nantlle fis Awst llynedd ond wedi dringo fyny'r Garn roedd gen i ormod o ofn mynd dros crib Mynydd Drws Y Coed, yn enwedig gan fy mod i ar ben fy hun."}, {"text_idx": "#000020", "text": "\"Roeddwn i'n benderfynol o fynd i weld y tw\u0302r bach sydd ar ben Tal y Mignedd (sydd yn un o fynyddoedd Crib Nantlle) felly eleni nes i berswadio Andrew fy mhartner i ddod efo fi i fyny Trum y Ddysgl er mwyn medru cerdded drosodd i Tal y Mignedd."}, {"text_idx": "#000024", "text": "Roedd Rhian yn cael cystal hwyl ar y cerdded iddi gwblhau yr her yn gynnar - dechreuodd yr her yn Awst 2020 ac fe orffennodd ar 7 Medi, 2021."}, {"text_idx": "#000026", "text": "\"Dwi wedi magu parch mawr at natur a'r amgylchedd. Mi es i ar gwrs undydd efo Anelu llynedd i ddysgu sut i ddefnyddio cwmpawd a map ac mae gen i ap ar fy ffo\u0302n sydd yn dangos y ffordd, a diolch amdano achos dwi wedi mynd ar goll droeon!"}, {"text_idx": "#000028", "text": "\"Mae'r cerdded mynyddoedd yn hynod llesol i'r iechyd - yn feddyliol a chorfforol ond mae o hefyd yn gallu bod yn beryglus ac mae'n rhaid parchu hyn a darparu amdano.\""}, {"text_idx": "#000029", "text": "Yn wir, yn ddiweddar fe gafodd Rhian ddamwain tra allan yn cerdded, wedi iddi gwblhau yr her."}, {"text_idx": "#000031", "text": "\"Yn eironig ddigon mi lwyddais i frifo fy mhen-glin bedwar diwrnod ar o\u0302l gorffen fy her, wrth neidio oddi ar garreg isel, felly dim cerdded i mi am ychydig, ond mi fydda i yn o\u0302l yn y bryniau cyn gynted ag y medra i gan gymryd pob gofal!\""}, {"text_idx": "#000036", "text": "\"Oes! Dwi eisoes wedi cychwyn cerdded llwybrau arfordir Mo\u0302n, a dwi ffansi gwneud Llwybr Llechi Eryri ac os na fydd y glun yn bihafio dwi ffansi dilyn cwrs ffotograffiaeth ac efallai dechra' dysgu sut i chwara' piano."}, {"text_idx": "#000040", "text": "Prif StraeonPrinder bysiau yn achosi pryder yng NgheredigionPublished5 awr yn o\u0302lMesurau beiciau dw\u0302r yn 'gam i'r cyfeiriad cywir'Published1 awr yn o\u0302lTafarn wledig orau Cymru yn ChwilogPublished5 awr yn o\u0302l"}, {"text_idx": "#000044", "text": "Tafarn wledig orau Cymru yn Chwilog"}]